CELEX: 32020R0866
Language: el
Date: 2020-05-28 00:00:00
Title: Κατ’ εξουσιοδότηση κανονισμός (ΕΕ) 2020/866 της Επιτροπής της 28ης Μαΐου 2020 σχετικά με την τροποποίηση του κατ’ εξουσιοδότηση κανονισμού (ΕΕ) 2016/101 της Επιτροπής για τη συμπλήρωση του κανονισμού (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου όσον αφορά ρυθμιστικά τεχνικά πρότυπα για τη συνετή αποτίμηση βάσει του άρθρου 105 παράγραφος 14 του κανονισμού (ΕΕ) αριθ. 575/2013 (Κείμενο που παρουσιάζει ενδιαφέρον για τον ΕΟΧ)

25.6.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 201/1
               
            
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2020/866 ΤΗΣ ΕΠΙΤΡΟΠΗΣ
         της 28ης Μαΐου 2020
         σχετικά με την τροποποίηση του κατ’ εξουσιοδότηση κανονισμού (ΕΕ) 2016/101 της Επιτροπής για τη συμπλήρωση του κανονισμού (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου όσον αφορά ρυθμιστικά τεχνικά πρότυπα για τη συνετή αποτίμηση βάσει του άρθρου 105 παράγραφος 14 του κανονισμού (ΕΕ) αριθ. 575/2013
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με τις απαιτήσεις προληπτικής εποπτείας για πιστωτικά ιδρύματα και επιχειρήσεις επενδύσεων και την τροποποίηση του κανονισμού (ΕΕ) αριθ. 648/2012 (1), και ιδίως το άρθρο 105 παράγραφος 14 τρίτο εδάφιο,
         Εκτιμώντας τα ακόλουθα:
         
                     (1)
                  
                  
                     Το άρθρο 9 παράγραφος 5, το άρθρο 10 παράγραφος 6 και το άρθρο 11 παράγραφος 3 του κατ’ εξουσιοδότηση κανονισμού (ΕΕ) 2016/101 της Επιτροπής (2), ορίζουν ότι, όσον αφορά τα ιδρύματα που υπολογίζουν τις πρόσθετες προσαρμογές αποτίμησης (ΠΠΑ) στο πλαίσιο της βασικής προσέγγισης που προβλέπεται στον εν λόγω κανονισμό, οι ατομικές ΠΠΑ που σχετίζονται με την αβεβαιότητα των τιμών στην αγορά, το κόστος εκκαθάρισης και τον κίνδυνο υποδείγματος καθορίζονται σε επίπεδο βεβαιότητας 90 %, με βάση τις ισχύουσες συνθήκες της αγοράς κατά τον χρόνο του υπολογισμού. Ο εν λόγω κανονισμός καθορίζει επίσης μια προσέγγιση άθροισης για τον υπολογισμό των συνολικών ΠΠΑ επιπέδου κατηγορίας με βάση τις εν λόγω ατομικές ΠΠΑ, στην οποία λαμβάνονται υπόψη οι επικαλύψεις μεταξύ των ατομικών ΠΠΑ που εμφανίζονται στην άθροιση των εν λόγω κατηγοριών ΠΠΑ.
                  
               
                     (2)
                  
                  
                     Η εξάπλωση της πανδημίας COVID-19 έχει προκαλέσει επίπεδα ακραίας αστάθειας στις χρηματοπιστωτικές αγορές παγκοσμίως, που επηρεάζουν πολλαπλές κατηγορίες στοιχείων ενεργητικού. Αυτό οδήγησε σε εξαιρετικές αυξήσεις της διασποράς των τιμών των στοιχείων ενεργητικού και του εύρους μεταξύ τιμής αγοράς και τιμής πώλησης. Επομένως, αναμένεται ότι οι ατομικές ΠΠΑ που υπολογίζονται στο επίπεδο των ανοιγμάτων αποτίμησης θα αυξηθούν σημαντικά σε σύγκριση με τα επίπεδά τους σε κανονικές περιόδους.
                  
               
                     (3)
                  
                  
                     Η προσαρμογή των ατομικών ΠΠΑ στις νέες συνθήκες της αγοράς αποτελεί συνήθη διαδικασία. Ωστόσο, πρέπει να αναμένεται ότι, λόγω της πανδημίας COVID-19 και των αποφάσεων των δημόσιων αρχών για διακοπή της οικονομικής δραστηριότητας σε μεγάλο αριθμό τομέων, η άθροιση σημαντικά αυξημένων ατομικών ΠΠΑ θα έχει δυσανάλογες επιπτώσεις στα ποσά των συνολικών ΠΠΑ. Οι κανόνες για τη συνετή αποτίμηση θα πρέπει, επομένως, να αναθεωρηθούν, ώστε, εκτός από την πρόβλεψη ενός συντελεστή άθροισης που θα χρησιμοποιείται υπό κανονικές συνθήκες της αγοράς, να προβλέπουν επίσης ότι τα ιδρύματα θα πρέπει να εφαρμόζουν υψηλότερο συντελεστή άθροισης για αυτή τη συγκεκριμένη περίοδο ακραίας αστάθειας των τιμών της αγοράς και συστημικού κλυδωνισμού που οφείλονται στην πανδημία COVID-19.
                  
               
                     (4)
                  
                  
                     Πρέπει να αναμένεται ότι η ακραία αστάθεια της αγοράς που προέκυψε ως αποτέλεσμα της πανδημίας COPVID-19 θα μειωθεί με την υποχώρηση της πανδημίας που αναμένεται κατά τους προσεχείς μήνες. Επομένως, ο υψηλότερος συντελεστής άθροισης θα πρέπει να εφαρμοστεί μόνο για την αναμενόμενη διάρκεια της εν λόγω ακραίας αστάθειας της αγοράς σε συνδυασμό με συστημικό κλυδωνισμό, η οποία εκτιμάται επί του παρόντος ότι θα διαρκέσει έως τις 31 Δεκεμβρίου 2020.
                  
               
                     (5)
                  
                  
                     Ως εκ τούτου, ο κατ’ εξουσιοδότηση κανονισμός (ΕΕ) 2016/101 θα πρέπει να τροποποιηθεί αναλόγως.
                  
               
                     (6)
                  
                  
                     Ο παρών κανονισμός βασίζεται στα σχέδια ρυθμιστικών τεχνικών προτύπων που υπέβαλε η Ευρωπαϊκή Αρχή Τραπεζών στην Επιτροπή. Λόγω του επείγοντος χαρακτήρα που οφείλεται στην πανδημία COVID-19, η Ευρωπαϊκή Αρχή Τραπεζών έκρινε ότι η διενέργεια δημόσιας διαβούλευσης και ανάλυσης κόστους-οφέλους θα ήταν δυσανάλογη. Ωστόσο, η Ευρωπαϊκή Αρχή Τραπεζών ενημέρωσε την ομάδα τραπεζικών συμφεροντούχων, που συστάθηκε σύμφωνα με το άρθρο 37 του κανονισμού (ΕΕ) αριθ. 1093/2010 του Ευρωπαϊκού Κοινοβουλίου και του Συμβουλίου (3).
                  
               
                     (7)
                  
                  
                     Για να υπάρξει ταχεία αντίδραση στις συνέπειες της πανδημίας COVID-19, ο παρών κανονισμός θα πρέπει να αρχίσει να ισχύει την επομένη της δημοσίευσής του,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα του κατ’ εξουσιοδότηση κανονισμού (ΕΕ) 2016/101 αντικαθίσταται από το κείμενο που περιλαμβάνεται στο παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 28 Μαΐου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 176 της 27.6.2013, σ. 1.
         
            (2)  Κατ’ εξουσιοδότηση κανονισμός (ΕΕ) 2016/101 της Επιτροπής, της 26ης Οκτωβρίου 2015, για τη συμπλήρωση του κανονισμού (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου όσον αφορά ρυθμιστικά τεχνικά πρότυπα για τη συνετή αποτίμηση βάσει του άρθρου 105 παράγραφος 14 (ΕΕ L 21 της 28.1.2016, σ. 54).
         
            (3)  Κανονισμός (ΕΕ) αριθ. 1093/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Τραπεζών), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/78/ΕΚ της Επιτροπής (ΕΕ L 331 της 15.12.2010, σ. 12).
      
      
         
            ΠΑΡΑΡΤΗΜΑ
            
               Τύποι που χρησιμοποιούνται για τους σκοπούς της άθροισης των ΠΠΑ βάσει του άρθρου 9 παράγραφος 6, του άρθρου 10 παράγραφος 7 και του άρθρου 11 παράγραφος 7
            
            
               
                  Τύπος για τη μέθοδο 1
               
            
            
                        APVA
                     
                     
                        =
                     
                     
                        (FV – PV) – α · (FV – PV)
                        = (1 – α) · (FV – PV)
                     
                  
                        AVA
                     
                     
                        =
                     
                     
                        Σ APVA
                     
                  
               
                  Τύπος για τη μέθοδο 2
               
            
            
                        APVA
                     
                     
                        =
                     
                     
                        max {0, (FV – PV) – α · (EV – PV)}
                        = max {0, FV – α · EV – (1 – α) · PV}
                     
                  
                        AVA
                     
                     
                        =
                     
                     
                        Σ APVA
                     
                  Όπου:
            
                        FV
                     
                     
                        =
                     
                     
                        η εύλογη αξία σε επίπεδο ανοίγματος αποτίμησης, ύστερα από κάθε λογιστική προσαρμογή που εφαρμόζεται στην εύλογη αξία του ιδρύματος και μπορεί να προσδιοριστεί ότι αντιμετωπίζει την ίδια πηγή αβεβαιότητας αποτίμησης όπως η σχετική AVA (ΠΠΑ),
                     
                  
                        PV
                     
                     
                        =
                     
                     
                        η συνετή αξία σε επίπεδο ανοίγματος αποτίμησης, προσδιορισμένη σύμφωνα με τον παρόντα κανονισμό,
                     
                  
                        EV
                     
                     
                        =
                     
                     
                        η αναμενόμενη αξία σε επίπεδο ανοίγματος αποτίμησης, η οποία έχει ληφθεί από ένα εύρος πιθανών τιμών,
                     
                  
                        α
                     
                     
                        =
                     
                     
                        ο συντελεστής άθροισης,
                     
                  
                        APVA
                     
                     
                        =
                     
                     
                        η AVA (ΠΠΑ) σε επίπεδο ανοίγματος αποτίμησης μετά την προσαρμογή για άθροιση,
                     
                  
                        AVA
                     
                     
                        =
                     
                     
                        η συνολική AVA (ΠΠΑ) επιπέδου κατηγορίας μετά την προσαρμογή για άθροιση.
                     
                  Τα ιδρύματα καθορίζουν τον συντελεστή άθροισης «α» σε 66 % έως τις 31 Δεκεμβρίου 2020 και μετά την ημερομηνία αυτή καθορίζουν τον συντελεστή άθροισης σε 50 %.